Daging kasih

Daging kasih, turut dikenali sebagai stik penggantung ialah potongan stik lembu yang bernilai kerana rasa dan kelembutannya. Daging kasih bersendi dengan tulang rusuk terakhir serta tulang belakang berhampiran dengan buah pinggang. Ia kelihatan seakan-akan daging lambung dan merupakan sepasang otot yang sedikit berbentuk V. Daging kasih mempunyai satu selaput panjang yang tidak boleh dimakan pada bahagian tengah.
Ciri
Daging kasih tidaklah terlalu lembut tetapi ia banyak berasa dan paling sesuai diperap dan dimasak dengan pantas pada haba yang tinggi (digril atau dipanggang) lalu dihidangkan secara kurang masak atau kurang masak sederhana demi mengelakkan keliatannya. Tukang masak yang berpengalaman dalam penyediaan buah pinggang lembu melaporkan bahawa daging kasih mengekalkan sedikit bau sedap buah pinggang.

Terdapat hanya satu daging kasih bagi setiap lembu, dengan berat potongan itu biasanya antara 1 -  1.5 paun (450 - 675g). Ia dihargai kerana rasanya. Terkadang, daging kasih juga dikenali sebagai "stik penjual daging", lantaran penjual daging lembu sentiasa menyimpan potongan itu untuk diri sendiri. 

Klasifikasi pemotongan daging Amerika Syarikat untuk potongan daging kasih ialah NAMP 140.

Kepopularan
Daripada segi tradisi, daging kasih lebih popular di Eropah, berbanding Amerika Syarikat. Ia dikenali sebagai: 
 Onglet dalam bahasa Perancis;
 Lombatello dalam bahasa Itali; dan
 Solomillo de pulmon dalam bahasa Sepanyol.
Dahulunya, daging kasih bukanlah satu potongan daging yang berasingan di Amerika Syarikat. Bagaimanapun, ia kini beransur-ansur menjadi lebih popular, meskipun ia biasanya masih dikisar menjadi hamburger. Daging kasih juga dikenali sebagai "daging lembut gantung" di Amerika Syarikat dan terkadang dipaparkan sebagai "stik bistro" dalam menu. Ia dikenali pula sebagai  "fajitas arracheras" di Texas Selatan.

 Rujukan 

Kategori:Potongan daging lembu